|  |
| --- |
|  |
|  Број:404-404/2018-03 |
|  Датум: 21.06.2018. године |
|   |

**Одговор на питање број 2**

**Предмет:** Одговор на питање у вези конкурсне документације за јавну набавку радова – Израда пројектне документације за изградњу и извођење радова на изградњи аутопретакалишта на складишту нафтних деривата Пожега у Пожеги, ЈН брoj 7/2018-03

**Питањe бр. 1:**

''Хоће ли бити прихватљиво уколико се као доказ за услов Кадровски капацитет -1 дипломирани инжењер техничке струке ''Технолог заваривања у складу са SRPS EN 719’’ за извођење и контролу заваривачких радова достави копија дипломе Међународног инжењера заваривања са преводом на српски језик и пратећим доказима о радном ангажовању? ''

**Питањe бр. 2:**

''Хоће ли бити прихватљиво уколико се као доказ Пословног капацитета уместо копије Уговора и окончане ситуације достави копија Наруџбенице и Рачуна за извршене услуге? Напомињемо да поједини послодавци послују на начин да уместо Уговора практикују Наруџбеницу нарочито у случају пружања услуга-пројектовања.''

**Одговор на питањe бр. 1:**

Наручилац ће као доказ за услов Кадровски капацитет - 1 дипломирани инжењер техничке струке ''Технолог заваривања у складу са SRPS EN 719’’ за извођење и контролу заваривачких радова, прихватити копију дипломе Међународног инжењера заваривања са преводом на српски језик и пратећим доказима о радном ангажовању.

**Одговор на питањe бр. 2:**

Наручилац ће као доказ за Пословни капацитет за услугу пројектовања прихватити копију Наруџбенице и Рачуна, али да се из исте мора јасно видети да се односи на услугу пројектовања.